text: Kør gratis med tog
  10 september 2010 kl. 12.27
  DSB lancerer endnu en kampagne, der skal få folk til at vælge toget frem for bilen.
  Fra på mandag den 13. september og fem dage frem kan man få en gratis togtur med DSB. 
  Det gælder på strækningerne Esbjerg-Middelfart og Esbjerg-Fredericia i tidsrummene 04.00-09.00 og 15.00-18.00. 
  DSB håber at kunne få pendlerne ud af bilerne og ind i togene.
  - Mange bilister er tilbageholdende med at prøve toget. Det er særligt dem, som vi ønsker at nå med den her kampagne. Når det er gratis at prøve toget, bliver det nemmere at kaste sig ud i, og forhåbentlig kan prøveugen vise, at toget er et attraktivt alternativ til bilen, siger salgsdirektør i DSB, Anne-Lise Bach Sørensen.
  Hvis man skulle få lyst til at hoppe gratis på toget, kan man læse mere omkring hvordan på DSB's hjemmeside.
  